DECIZIE nr.  5/8
din 04.07. 2012, or. Rezina

„Cu privire la anunţarea concursului 

pentru ocuparea funcţiei publice vacante”

În baza punctului 5 al Regulamentului cu privire la ocuparea funcţiei publice vacante prin concurs, aprobat prin Hotărîrea Guvernului Republicii Moldova nr. 201 din 11.03.2009, Legilor Republicii Moldova privind funcţia publică şi statutul funcţionarului public nr. 158-XVI din 04.07.2008 şi privind administraţia publică locală nr. 436-XVI din 28.12.2006, Consiliul raional Rezina

DECIDE:                                                 
1. Se anunţă consursul pentru ocuparea funcţiei publice de conducere vacantă de şef al serviciului de proiectare şi asistenţă investiţională.
2.  Se aprobă informaţia cu privire la condiţiile de desfăşurare a concursului de ocupare a funcţiei de şef al serviciului de proiectare şi asistenţă investiţională (se anexează).
3. Responsabilitatea pentru executarea prevederilor prezentei decizii se pune în seama comisiei de concurs pentru ocuparea funcţiilor publice de conducere vacante.

Preşedintele şedinţei 





Rusu Alexandra
Secretarul Consiliului raional



Gobjilă Vasile

Anexă
la decizia Consiliului raional 

nr. 5/8 din 04.07.2012 

Informaţie
cu privire la condiţiile de desfăşurare a concursului pentru ocuparea funcţiei publice de conducere vacantă de Şef al serviciului                                                                  de proiectare şi asistenţă investiţională

I. Şeful serviciului de proiectare şi asistenţă investiţională:
1. Reprezintă serviciul în relaţiile cu autorităţile, instituţiile şi organizaţiile centrale şi locale şi cu persoanele fizice.
2. Elaborează, implementează, monitorizează proiecte investiţionale.
3. Facilitează elaborarea şi implementarea strategiilor locale şi regionale.
4. Asigură managementul proiectelor şi programelor de dezvoltare durabilă locală, regională, cooperare transfrontalieră şi integrare europeană.
5. Asistă, acordă consultanţă şi oferă expertiză în  elaborarea, implementarea, monitorizarea, evaluarea strategiilor de dezvoltare durabilă locală, regională şi cooperare transfrontalieră, promovează practici pozitive şi istorii de succes ale autorităţilor publice locale, societăţii civile, mediului de afaceri din raion.
6. Iniţiază si dezvoltă contacte directe cu finanţatorii proiectelor de dezvoltare durabilă locală, regională şi cooperare transfrontalieră.
II.  Condiţiile de bază pentru a candida la concursul pentru ocuparea funcţiei publice de conducere vacantă:
- deţine cetăţenia Republicii Moldova;
- posedă limba de stat şi limbile oficiale de comunicare interetnică, vorbite în teritoriul respectiv în limitele stabilite de lege
- are capacitatea deplină de exerciţiu;
- nu a împlinit vîrsta necesară obţinerii dreptului de pensie pentru limita de vîrstă (62 de ani - bărbaţi, 57 de ani - femei);
- este apt, din punct de vedere al sănătăţii, pentru exercitarea funcţiei publice conform certificatului medical eliberat de instituţia medicală abilitată;
- are studiile necesare prevăzute pentru funcţia publică respectivă;
- îndeplineşte cerinţele specifice pentru ocuparea unor anumite funcţii publice;
- nu are antecedente penale nestinse pentru infracţiuni săvîrşite cu intenţie;
 -nu este privat de dreptul de a ocupa anumite funcţii sau de a exercita o anumită activitate, ca pedeapsa de bază sau complementare, ca urmare a sentinţei judecătoreşti definitive, prin care s-a dispus această interdicţie;
- experienţă în domeniu minim 2 ani (după caz);
- cunoaşterea limbii engleze, obligatoriu.

III. Documentele ce urmează a fi prezentate pentru a participa la concurs:
- Formularul de participare.
- Copia buletinului de identitate.      
- Copiile diplomelor de studii şi ale certificatelor de absolvire a cursurilor de perfecţionare profesională sau de specialitate.
- Copia carnetului de muncă.
- Certificatul medical.                
- Cazierul juridic.

IV. Termenul de prezentare a actelor şi data desfăşurării concursului vor fi stabilite de către comisia de concurs.

Secretarul Consiliului raional         




 Vasile Gobjilă
